b'\n_START_ARTICLE_\nImagizem\n_START_PARAGRAPH_\nImagizem je ameri\xc5\xa1ko-angle\xc5\xa1ka literarna smer. Je oblika modernizma, ki je nastala kot odgovor na romanti\xc4\x8dno pesni\xc5\xa1ko tradicijo. Smer je nastala leta 1909 v Londonu na pobudo Ezre Pounda. Imagizem je gibanje v modernizmu, ki je trajal zelo kratek \xc4\x8das, od leta 1909 - 1917._NEWLINE_Izraz imagizem se uporablja od leta 1912, ko je Pound objavil pesmi Hulma v svoji prvi pesni\xc5\xa1ki zbirki Protiudarci. Teh pet pesmi je ozna\xc4\x8dil z izrazom pozabljena \xc5\xa1ola oz. \xc5\xa1ola podob. (Image = podoba)_NEWLINE_Pod pojmom \xc5\xa1ola podob se ozna\xc4\x8duje skupino pesnikov, ki se je zbirala okrog Hulma od leta 1908 naprej. Leto kasneje se jim je pridru\xc5\xbeil tudi Pound, ki je kasneje prevzel vlogo voditelja gibanja in \xc5\xa1iril Hulmove ideje. Te pesnike je povezovalo nezadovoljstvo s takratno poezijo: z dikcijo, oblikovnimi postopki, nazori itd. Zadali so si nalogo, da bodo poezijo prenovili. Pri tem so se oprli na filozofa Breksona. Brekson je imel leta 1911 v Bologni predavanje o podobi (filozofija podobe). Tega predavanja se je udele\xc5\xbeil tudi Hulme, ki je nauke (teorijo) prevzel ter jih prenesel v Anglijo._NEWLINE__NEWLINE_Glavne zna\xc4\x8dilnosti imagizma so v preoblikovanju pesni\xc5\xa1kih ob\xc4\x8dutij v jezikovne podobe, ustvarjanju novih ritmov, natan\xc4\x8dnosti izpovedovanja ter svobodni izbiri snovi.'